۔۔۔۔۔۔۔۔اُستاد منیرمومنؔ ۔۔۔۔۔۔۔
بنوش ہر تہاریءَ ، ءُ روک بُوّگی نہ اِنت
گنوک بوت ءُ پہمتہ گنوک بُوّگی نہ اِنت
ہما زمانگ ءَ پتو ہدوک اِتاں،من زانتگ اَت
کہ مردم ءَ را اے وڑا ہدوک بُوّگی نہ انت
چو دْرپشناکیں شئیرے ءَ بباتۓ روشنا مُدام
بَلے چو شئیر ہر دپ ءَ رِچوک بُوّگی نہ اِنت
پتو اے تیوگیں جہاں،گنوک بیت بہ بیت،بَلئے
ترا پہ اے دیوانگ ءَ گنوک بُوّگی نہ اِنت
تئ درد وہدے گوں منا دوچار کپت گُشتگے ئِے
کہ عشق ءَ کوھن کپتگئے تہ نوک بُوگی نہ اِنت
منیرؔ کسّے الوتاں چراگ کنت ءُ بال دنت
بلۓ زمانگ ءِ شپ ءَ را روک بُوّگی نہ اِنت
٭٭٭٭٭٭٭٭٭٭
گوں مجاھد بلوچ ءِ منہ واری ءَ